30 ขนมไหว้พระจันทร์ประจำปี 2019 อร่อยเด็ดระดับ 5 ดาว | Siam2nite
เผยแพร่ 2 กันยายน 2019
วันไหว้พระจันทร์ปีนี้ตรงกับวันศุกร์ที่ 13 กันยายน 2019 หลากหลายโรงแรม รวมไปถึงร้านอาหารและคาเฟ่แบรนด์ดัง ต่างก็งัดกลยุทธ์ในการครีเอทขนมไหว้พระจันทร์ของตัวเองให้โดดเด่นและเก๋ไก๋ไม่แพ้ปีก่อนๆ ไม่ว่าจะเป็นในด้านของรสชาติ ที่ครีเอทกันออกมาอย่างหลากไส้หลายรส
นอกจากนี้ในเรื่องของแพคเกจ ก็ถือเป็นอีกหนึ่งสิ่งที่ไม่มีใครยอมใครเลยจริงๆ เพราะทุกแบรนด์ได้พร้อมใจกันดีไซน์แพคเกจออกมาได้อย่างสวยหรูทั้งในรูปแบบของกล่องและกระเป๋า ที่สามารถเก็บสะสมหรือนำมาใช้ประโยชน์อื่นๆ ต่อได้อีกด้วย
สำหรับวันไหว้พระจันทร์เป็นเทศกาลตามวัฒนธรรมจีนที่มีขึ้นในช่วงกลางฤดูใบไม้ร่วง หรือที่ในต่างประเทศเรียกกันว่า Mid-Autumn Festival ซึ่งจะตรงกับวันขึ้น 15 ค่ำ เดือน 8 ของทุกปี ตามปฏิทินจันทรคติ โดยชาวจีนในหลายประเทศจะเฉลิมฉลองด้วยการไหว้ดวงจันทร์ โดยเฉพาะสาวๆ ที่มีความเชื่อว่าการได้ขอพรให้คืนวันนั้น จะทำให้สวยขึ้นเหมือนดั่งดวงจันทร์
เพื่อเป็นการต้อนรับเทศกาลไหว้พระจันทร์ที่กำลังจะมาถึง เราเลยขอรวบรวม 30 ขนมไหว้พระจันทร์สุดปัง ที่จะซื้อไปไหว้ก็ดี ซื้อไปเป็นของฝากก็โดน หรือจะซื้อเอาไว้กินเอง ก็อร่อยถูกใจไม่แพ้กัน
The Okura Prestige Bangkok (โรงแรม ดิ โอกุระ เพรสทีจ กรุงเทพฯ)
เริ่มต้นกันด้วยขนมไหว้พระจันทร์สูตรต้นตำรับชิ้นใหญ่ พร้อมด้วยรสชาติอันเป็นเอกลักษณ์ แป้งบางนุ่ม ไส้เนียน เนื้อแน่น มี 4 รสชาติ ได้แก่ ไส้ชาเชียว, ไส้คัสตาร์ด, ไส้ทุเรียนไข่เดี่ยว และไส้พุทราไข่เดี่ยว
ซึ่งทั้งหมดจะบรรจุมาในกล่องดีไซน์พิเศษแสนเรียบหรู สีทองแดงและสีน้ำตาล ตกแต่งลวดลายด้านหน้ากล่องด้วยใบกิงโกะ หรือใบแปะก๊วยสีทองแดง ที่เป็นสัญลักษณ์ของทางโรงแรม
โดยจะวางจำหน่ายที่ร้านขนม La Patisserie ชั้น 1 ตั้งแต่วันนี้ ถึง 13 กันยายน 2562
โรงแรม The Okura Prestige Bangkok ถ.วิทยุ เพลินจิต
ชิ้นละ 228 บาท
กล่องละ 1,168 บาท
Anantara Siam Bangkok (โรงแรม อนันตรา สยาม กรุงเทพฯ)
โรงแรม Anantara Siam Bangkok ร่วมสืบทอดและเฉลิมฉลองประเพณีอันงดงาม ด้วยขนมไหว้พระจันทร์ในแพคเกจแสนสวยที่มีให้เลือก 2 แบบ คือ กล่องแบบลักชัวรี่ ที่เป็นกล่องหนังสีแดงเบอร์กันดีระยิบระยับสวยหรู พร้อมเพิ่มความโดดเด่นด้วยการพิมพ์ลายปลากัดไทยสีทองลงบนกล่อง โดยมีแรงบันดาลใจมาจากความพริ้วไหวสวยงามของปลากัดไทย และแบบที่ 2 คือ กล่องแบบพรีเมี่ยม ที่เป็นกล่องทรงครึ่งวงกลม พร้อมสายริบบิ้นคล้องแขน เมื่อเปิดกล่องออก จะกลายเป็นรูปพระจันทร์เต็มดวง
โดยภายในกล่องของทั้ง 2 แพคเกจ จะบรรจุขนมทั้งหมด 4 ชิ้น ซึ่งผลิตจากวัตถุดิบคุณภาพชั้นเลิศ ปราศจากสารกันบูด มี 5 รสชาติให้เลือกอร่อย ได้แก่ ทุเรียนหมอนทองไข่เดี่ยว พุทราจีนไข่เดี่ยว ลูกบัวไข่เดี่ยว งาดำไข่เดี่ยว และคัสตาร์ด
วางจำหน่ายแล้ววันนี้ ถึง 13 กันยายน 2562 ที่ร้านเบเกอรี่ มอคค่า แอนด์ มัฟฟินส์ ชั้น 1
โรงแรม Anantara Siam Bangkok ถ.ราชดำริ ปทุมวัน
กล่องแบบลักชัวรี่ 1,688 บาท+
กล่องแบบพรีเมี่ยม 1,088 บาท+
Radisson Blu Plaza Bangkok (โรงแรม เรดิสัน บลู พลาซ่า กรุงเทพฯ)
อิ่มเอมไปกับขนมไหว้พระจันทร์ที่อบขึ้นอย่างพิถีพิถัน บรรจุลงในกล่องสวยหรูไซส์กะทัดรัด ดีไซน์เรียบหรู บุด้วยผ้าไหมแสนนุ่มสีฟ้า แต่งแต้มด้วยริ้วลายสีทองสุดคลาสสิก เหมาะแก่การซื้อไปฝากเพื่อน ครอบครัว หรือเพื่อนร่วมงาน
ภายในกล่องบรรจุขนมไหว้พระจันทร์จำนวน 2 ชิ้น โดยสามารถเลือกได้จากไส้ทั้งหมด 4 รส ได้แก่ ไส้โหงวยิ้ง, ไส้ทุเรียนไข่, ไส้ลูกบัวไข่ และไส้เต้าซา
วางจำหน่ายแล้ววันนี้ ถึง 14 กันยายน 2562 ที่ห้องอาหาร China Table ชั้น 3
โรงแรม Radisson Blu Plaza Bangkok ถ.สุขุมวิท (ปากซอยสุขุมวิท 27)
กล่องละ 398 บาท
พบกับขนมไหว้พระจันทร์สูตรต้นตำรับอันเลื่องชื่อจากห้องอาหารจีน Summer Palace ของทางโรงแรม ที่ควบคุมคุณภาพการผลิตโดยเชฟหยาง วัน โฮ เชฟชาวฮ่องกงที่เต็มเปี่ยมไปด้วยประสบการณ์การทำขนมไหว้พระจันทร์มาอย่างยาวนาน ซึ่งได้บรรจงคัดสรรวัตถุดิบชั้นเยี่ยมระดับคุณภาพ มาปรุงอย่างพิถีพิถันทุกขั้นตอน จึงได้รสชาติอันแสนกลมกล่อม พร้อมเนื้อสัมผัสนุ่มละมุนลิ้น
สำหรับแพคเกจในปีนี้ในรูปแบบกล่องของขวัญดีไซน์สวยงามสีสันสดใส มีให้เลือก 2 ขนาด คือ กล่อง 4 ชิ้น และ 8 ชิ้น มี 4 รสชาติให้เลือก ได้แก่ ทุเรียนไข่เดี่ยว, พุทราจีนไข่เดี่ยว, ลูกบัวไข่เดี่ยว และใบเตยงาดำไข่เดี่ยว โดยตัวกล่องสามารถเก็บไปใช้ประโยชน์ต่อได้ในภายหลังอีกด้วย
วางจำหน่ายแล้ววันนี้ ถึง 13 กันยายน 2562 ที่ห้องอาหาร Summer Palace
โรงแรม InterContinental Bangkok ราชประสงค์ ถ.เพลินจิต เขตปทุมวัน
ส่วนรสชาติจะมีให้เลือกทั้งหมด 5 รส ได้แก่ ทุเรียน, โหงวยิ้ง, เม็ดบัวพร้อมไข่เค็มเดี่ยว, อัลมอนด์งาดำ, ครีมคัสตาร์ด ซึ่งสามารถเลือกใส่กล่องได้ทั้งหมด 4 แบบ คือ 2 ชิ้น, 4 ชิ้น, 6 ชิ้น และ 8 ชิ้น
วางแล้วจำหน่ายแล้ววันนี้ ถึง 16 กันยายน 2562 ที่ห้องอาหาร Shang Palace
โรงแรม Shangri-La Hotel Bangkok ซอยวัดสวนพลู เขตบางรัก
เริ่มตั้นตั้งแต่ 838-1,588 บาท
โทร 02-236-7777
Mandarin Oriental Bangkok (โรงแรม แมนดาริน โอเรียนเต็ล กรุงเทพฯ)
ร่วมฉลองเทศกาลไหว้พระจันทร์กับโรงแรม Mandarin Oriental Bangkok ด้วยขนมไหว้พระจันทร์เลิศรส ที่ถูกบรรจุลงในกล่อง 2 รูปแบบ ซึ่งดีไซน์ออกมาอย่างหรูหราในรูปแบบของกระเป๋าคลัทช์สุดโมเดิร์น แบ่งเป็นกล่องแบบ Oriental Classic ที่เน้นสีแดงมงดล พร้อมภาพลายเส้นศิลปะจีน และกล่องแบบ The Luxury Box ที่ทำจากเครื่องหนังโทนสีเบจ ที่เพิ่มเติมลวดายอันเป็นเอกลักษณ์ลงบนกล่อง และเติมสีสันด้วยการห้อยพู่สีทองที่ข้างกล่อง
โดยทั้ง 2 กล่องจะมีขนมไหว้พระจันทร์ทั้งหมดกล่องละ 8 ชิ้น ด้วยฝีมือของเชฟแอนดี้ เหลียง ประกอบไปด้วยไส้ต่างๆ อาทิ คัสตาร์ด, ลูกบัวจีนไข่แดงพร้อมเมล็ดแฟลกซ์, ทุเรียนไข่แดง และไส้ไหมประจำปีนี้อย่าง ไส้ส้มจีนผสมผิวส้มตากแห้ง 8 ปี
วางจำหน่ายแล้ววันนี้ ถึง 13 กันยายน 2562 ที่ห้องอาหาร The China House และ The Mandarin Oriental Shop
โรงแรม Mandarin Oriental Bangkok ซ. เจริญกรุง 40
กล่อง The Oriental Classic สีแดง 808 บาท
กล่องหนัง The Luxury Box สีเบจ 1,888 บาท
Bangkok Marriott Marquis Queen’s Park (โรงแรม แบงค็อก แมริออท มาร์คีส์ ควีนส์ปาร์ค)
ร่วมสืบสานประเพณีและส่งต่อความรู้สึกดีๆ ด้วยขนมไหว้พระจันทร์ที่รังสรรค์ขึ้นจากวัตถุดิบพรีเมียม ซึ่งมีให้เลือกกันถึง 6 รสชาติ โดดเด่นและดีต่อใจสุดๆ ต้องยกให้รสชาติไฮไลท์อย่าง “สูตรยาจีนเพื่อสุขภาพ” ที่มีการคัดเลือกสมุนไพร 5 ชนิด มาเป็นส่วนผสม ได้แก่ ถั่งเฉ้า, โสมอเมริกัน, โสมแดง, หญ้าฝรั่น และกล้วยไม้เดนโดรเบียม ซึ่งสมุนไพรเหล่านี้ มีส่วนในการบำรุงสมอง กระตุ้นการไหลเวียนของโลหิต และชะลอความแก่ ได้อีกด้วย
นอกจากนี้ยังมีไส้แบบต้นตำรับอีก 5 รสชาติ ได้แก่ ทุเรียนจันทบุรี เม็ดบัว และไข่แดง, เม็ดบัว เมล็ดแตงโม และไข่แดง, เม็ดบัวกับแมคคาเดเมีย, หมูแผ่นปรุงรสและสารพัดถั่ว และคัสตาร์ดวานิลลากับไข่แดง โดยสามารถซื้อแยกเป็นชิ้นหรือซื้อเป็นเซ็ตในกล่องสีแดงลายมังกรสวยหรูก็ได้
วางจำหน่ายแล้ววันนี้ ถึง 13 กันยายน 2562 ที่ห้องอาหาร Pagoda
โรงแรม Bangkok Marriott Marquis Queen’s Park สุขุมวิท ซอย 22 เขตคลองเตย
ชิ้นละ 98-388 บาท
กล่องละ 888-1,588 บาท
โทร 02-059-5555
W Bangkok (โรงแรม ดับเบิ้ลยู กรุงเทพฯ)
เปลี่ยนบรรยากาศจากขนมไหว้พระจันทร์แบบต้นตำรับ มาสู่แบบโมเดิร์นกันบ้าง ที่ขอแตกต่างกันอย่างมีสไตล์ บอกเลยว่าเขาโดดเด่นกันทั้งเรื่องของแพคเกจและตัวขนม โดยปีนี้มาให้ธีมมนุษย์อวกาศที่จะพาทุกคนบินไปสู่ดวงจันทร์กับ W Moon Kit แพคเกจขนมไหว้พระจันทร์ในกล่องโฮโลแกรมสีรุ้งสุคชิค 4 ชิ้น
มาพร้อมรสชาติความสนุกแบบแปลกใหม่ไม่จำเจถึง 5 รส ได้แก่ มอคค่า แมคคาเดเมีย, ราสเบอรี่, งาดำชีสเค้ก, กรีนการ์เด้น, บานอฟฟี่ และทุเรียนดีไลท์ อีกทั้งยังสามารถเลือกชนิดแป้งได้อีกด้วยทั้งแบบแป้งอบ และแป้งโมจิหิมะ
วางจำหน่ายแล้ววันนี้ ถึง 13 กันยายน 2562 ที่ห้องอาหาร The Pantry ชั้น 2
โรงแรม ​W Bangkok ถ.สาทรเหนือ เขตบางรัก
ชิ้นละ 190 บาท
กล่องละ 890 บาท
The St.Regis Bangkok (โรงแรม เดอะ เซนต์ รีจิส กรุงเทพฯ)
สีแดงยังคงเป็นสีแห่งความมงคลเสมอ ในปีนี้ The St.Regis Bangkok ยังคงมาพร้อมกับแพคเกจขนมไหว้พระจันทร์สุดหรูหราแบบ Limited Edition ในสีปะการัง ซึ่งถือเป็นสีแห่งปี 2562 โดยมีการออกแบบกล่องได้อย่างประณีดในดีไซน์ทรงกลมสวยงาม และสามารถดัดแปลงมาใช้เป็นกรอบรูปโมบายแขวนได้
มีรสชาติให้เลือก 4 รส ได้แก่ ทุเรียนไข่แดง, พุทราไข่แดง, ลูกบัวไข่แดง และถั่วเหลืองมะพร้าวใบเตย พร้อมด้วยความนุ่มชุ่มลิ้นและหอมหวานในทุกคำที่สัมผัส
วางจำหน่ายแล้ววันนี้ ถึง 13 กันยายน 2562 ที่ The Lounge ชั้น 1
โรงแรม The St. Regis Bangkok ถ.ราชดำริ เขตปทุมวัน
07.00-23.00 น.
กล่องละ 1,288 บาท+
โทร 02-207-7777
SO Sofitel Bangkok (โรงแรม โซ โซฟิเทล กรุงเทพฯ)
พบกับเซ็ตขนมไหว้พระจันทร์แบบ Limited Edition ที่ดีไซน์ออกมาได้อย่างเก๋ไก๋ในรูปแบบของกระเป๋าเดินทางใบจิ๋วสุดน่ารัก พร้อมเพิ่มความหรูหราด้วยการใช้วัสดุที่ทำจากหนัง ด้านในบรรจุขนมไหว้พระจันทร์ทั้งหมด 4 ชิ้น
โดยทางโรงแรมคัดสรรวัตถุดิบคุณภาพมาเยี่ยมให้ได้ลิ้มลองกันอย่างเต็มที่ผ่าน 4 รสชาติสุดคลาสสิก อาทิ ทุเรียนไข่เดี่ยว, โหงวยิ้ง, ถั่วแดงไข่เดี่ยว และเม็ดบัวไข่เดี่ยว
วางจำหน่ายแล้ววันนี้ ถึง 15 กันยายน 2562 ที่ร้าน Chocolab ชั้น G
โรงแรม SO Sofitel Bangkok ถ.สาทรเหนือ เขตบางรัก
กล่องละ 1,199 บาท
Grand Hyatt Erawan (โรงแรม แกรนด์ ไฮแอท เอราวัณ)
ในปีนี้โรงแรม Grand Hyatt Erawan ขอส่งขนมไหว้พระจันทร์ลงประกวดแบบ 2 แพคเกจ โดยแบ่งเป็นกล่องเล็กรูปทรงยาว โดดเด่นด้วยสีแดงประดับลวดลายสีทอง บรรจุขนม 4 ชิ้น ส่วนอีกหนึ่งแพคเกจจะเป็นกล่องใหญ่ทรงกลม ที่เน้นสีแดงเช่นเดียวกัน พร้อมโลโก้โรงแรมสีทองอยู่ตรงกลาง บรรจุขนม 8 ชิ้น แต่ถ้าใครไม่เน้นทานเยอะ ทางโรงแรมก็มีแบ่งขายแบบ 1 ชิ้นด้วยเช่นกัน
โดยสามารถเลือกรสชาติได้จาก 5 รสชาติยอดนิยม ได้แก่ ช็อคโกแลตแมคคาเดเมีย, แปดเซียน, ทุเรียนหมอนทองไข่แดง, คัสตาร์ด และใบเตยมะพร้าว ซึ่งถือเป็นรสที่ขายที่ดีที่สุด และเป็นรสชาติซิกเนเจอร์ของทางโรงแรม
วางจำหน่ายแล้ววันนี้ ถึง 13 กันยายน 2562 ที่ Erawan Bakery ชั้น LL
โรงแรม Grand Hyatt Erawan ราชประสงค์ ถ.ราชดำริ เขตปทุมวัน
ชิ้นละ 189 บาท+
กล่อง 4 ชิ้น 599 บาท+
กล่อง 8 ชิ้น 1,299 บาท+
โทร 02-254-6250
Renaissance Bangkok Ratchaprasong Hotel (โรงแรม เรเนซองส์ กรุงเทพฯ ราชประสงค์)
พบกับขนมไหว้พระจันทร์สูตรพิเศษที่คัดสรรจากวัตถุดิบชั้นดี ก่อนจะนำมารังสรรค์เป็น 4 รสชาติเด็ดสุดโดนใจ ได้แก่ ทุเรียนไข่แดง, ลูกบัวหอมไข่แดง, งาดำไข่แดง และคัสตาร์ด ที่นอกจากจะมีรสชาติที่แสนอร่อยแล้ว ยังมีความหมายเป็นมงคลอีกด้วย
ส่วนในเรื่องของแพคเกจนั้น ปีนี้ทางโรงแรมมีให้เลือก 2 แพคเกจด้วยกัน คือ Prestigious Golden กล่องทองหรูบุหนัง ที่สามารถนำมาประยุกต์เป็นกระเป๋าได้ และ Imperial Red กล่องหนังสีแดงทองลายพระจันทร์มงคล ซึ่งทั้ง 2 กล่อง จะบรรจุขนมไหว้พระจันทร์ 4 ชิ้น
วางจำหน่ายแล้ววันนี้ ถึง 13 กันยายน 2562 ที่ห้องอาหาร Fei Ya
โรงแรม Renaissance Bangkok Ratchaprasong ราชประสงค์ ถ.เพลินจิต เขตปทุมวัน
ชิ้นละ 148 บาท
กล่องสีแดง 888 บาท
กล่องสีทอง 1,288 บาท
The Athenee Hotel (โรงแรม ดิ แอทธินี)
เทศกาลไหว้พระจันทร์ปีนี้จะสวยงามไปด้วยดอกพิกุล ซึ่งเป็นแรงบันดาลใจในการนำมารังสรรค์เป็นลวดลายบนกล่องขนมไหว้พระจันทร์ปีนี้ โดยมีให้เลือก 2 แพคเกจ ได้แก่ Spanish Cherry Box กล่องเล็กแบบ 4 ชิ้น และ The Athenee Luxury Box กล่องใหญ่แบบ 8 ชิ้น ที่ถูกดีไซน์ออกมาได้อย่างหรูหราน่าสะสม สามารถนำไปใช้ประโยชน์ต่อได้
ในส่วนของขนมนั้นถือเป็นสูตรเฉพาะของทางโรงแรม ที่ผ่านการผลิตอย่างพิถีพิถันทุกชิ้น ไม่ใส่สารกันบูด มี 5 รสให้เลือก อาทิ ลูกบัวไข่เดี่ยว, คัสตาร์ด, โหงวยิ้งไข่เดี่ยว, ทุเรียนหมอนทองไข่เดี่ยว และช็อกโกแลตครีมคัสตาร์ดทุเรียน
วางจำหน่ายแล้ววันนี้ ถึง 13 กันยายน 2562 ที่ร้าน The Bakery
โรงแรม The Athenee Hotel ถ.วิทยุ เขตปทุมวัน
กล่อง 8 ชิ้น 1,988 บาท
Conrad Bangkok (โรงแรม คอนราด กรุงเทพฯ)
ส่งต่อความสุขตามแบบวัฒนธรรมจีนด้วยขนมไหว้พระจันทร์รสโอชาจากห้องอาหารจีน Liu โดยรังสรรค์ขึ้นจากสูตรต้นตำรับที่สืบทอดมาอย่างยาวนาน พร้อมการบรรจงคัดสรรวัตถุดิบชั้นดี จนออกมาเป็น 4 รสชาติที่ทุกคนต้องโปรดปราน อาทิ ครีมคัสตาร์ด, ทุเรียน, ธัญพืชรวม, เม็ดบัว
โดยขนมไหว้พระจันทร์จะถูกนำมาบรรจุในกล่องแสนสวยงาม มีให้เลือกถึง 3 แพคเกจ ได้แก่ กล่อง 4 ชิ้น, กล่อง 8 ชิ้น และกล่องสุดหรูแบบ Limited Edition 8 ชิ้น ที่ดีไซน์ออกมาเป็นลิ้นชักสีแดง ประดับด้วยลวดลายสีทองพร้อมเพิ่มความสวยงามด้วยรูปนกยูง
วางจำหน่ายแล้ววันนี้ ถึง 13 กันยายน 2562 ที่ห้องอาหารจีน Liu ชั้น 3
โรงแรม Conrad Bangkok ถ.วิทยุ เขตปทุมวัน
กล่อง 8 ชิ้น 1,288 บาท
กล่อง Limited Edition 8 ชิ้น 1,588 บาท
JW Marriott Hotel Bangkok (โรงแรม เจดับบลิว แมริออท กรุงเทพฯ)
ส่งต่อความรู้สึกดีๆ ผ่านปิ่นโตแห่งความอร่อยของขนมไหว้พระจันทร์จากห้องอาหารจีน Man Ho ที่ได้คัดสรรส่วนผสมอย่างประณีต ก่อนนำไปอบด้วยอุณหภูมิที่พอเหมาะ จนมีสีเหลืองน่ารับประทาน มีให้เลือก 4 รสชาติ ได้แก่ ทุเรียนไข่เดี่ยว, ลูกบัวไข่เดี่ยว, พุทราจีนไข่เดี่ยว และถั่วแดงเก๋ากี้
โดยสามารถเลือกแบบแยกเป็นชิ้น หรือจะสั่งแบบเป็นแพคเกจสุดหรูก็ได้ ซึ่งปีนี้ถูกดีไซน์มาในรูปแบบของปิ่นโตทรงสี่เหลี่ยม ที่มีการฉลุลวดลายอันสวยงามจากศิลปะของวัดจีนโบราณลงไปบนกล่อง ซึ่งทำจากวัสดุเกรดพรีเมี่ยม พร้อมลิ้นชักบรรจุขนมไหว้พระจันทร์จำนวน 4 ชิ้น ที่สามารถนำมาประยุกต์เป็นกล่องเก็บเครื่องประดับได้ในโอกาสต่อไป
วางจำหน่ายแล้ววันนี้ ถึง 30 กันยายน 2562 ที่ห้องอาหารจีน Man Ho
โรงแรม JW Marriott Hotel Bangkok ปากซอยสุขุมวิท 2 ถ.สุขุมวิท เขตคลองเตย
ชิ้นละ 158 บาท
ขอเอาใจสายเฮลธ์ตี้กันบ้างกับขนมไหว้พระจันทร์ไส้คัสตาร์ดไข่แดงสูตรออแกนิค ซึ่งวัตถุดิบต่างๆ ที่ใช้ ล้วนมาจากแหล่งที่ใส่ใจสิ่งแวดล้อม อีกทั้งขนมทุกชิ้นยังทำด้วยมือ เพื่อให้มีความน่ารับประทานและดีต่อสุขภาพยิ่งขึ้น โดยสูตรนี้จะมีเนื้อสัมผัสที่เบาและเนียนละเอียด ตามแบบสูตรต้นตำรับที่สืบทอดมาจาก The Peninsula Hong Kong
วางจำหน่ายแล้ววันนี้ ถึง 13 กันยายน 2562 ที่ The Peninsula Boutique
โรงแรม The Peninsula Bangkok ถ.เจริญนคร เขตคลองสาน
07.30-20.00 น.
Banyan Tree Bangkok (โรงแรม บันยันทรี กรุงเทพฯ)
ยกระดับขนมไหว้พระจันทร์ไปอีกขั้นกับชุดพรีเมี่ยมที่บรรจุขนมไหว้พระจันทร์ขนาดเล็ก จำนวน 8 ชิ้นที่มาพร้อมกับชุดชงน้ำชาสุดหรู บรรจุในกล่องหนังทรงกลมแพคเกจสวยงามที่ออกแบบอย่างพิถีพิถัน เพื่อร่วมฉลองครบรอบ 25 ปี กลุ่มบันยันทรี โดยตัวกล่องจะมี 2 สีเขียว 2 โทนให้เลือกสรร
นอกจากนี้ยังมีกล่องแบบ 8 ชิ้น ที่ไม่มีชุดน้ำชา รวมไปถึงกล่อง 4 ชิ้น และ 2 ชิ้น ให้เลือกด้วยเช่นกัน ส่วนไส้นั้นก็มีให้เลือกมากมาย ได้แก่ ทุเรียน, โหงวยิ้ง, เม็ดบัว, ถั่ววอลนัทและพุทราจีน รวมไปถึงรสชาติใหม่ของปีนี้อย่าง ซอสเอ็กซ์โอ
วางจำหน่ายแล้ววันนี้ ถึง 13 กันยายน 2562 ที่ ร้าน Goodies, ร้านอาหารจีน Bai Yun และร้านอาหารร่มไทร
โรงแรม Banyan Tree Bangkok ถ.สาทรใต้ เขตสาทร
กล่อง 2 ชิ้น 599 บาท, กล่อง 4 ชิ้น 999 บาท
กล่องหนังดีไซน์พิเศษ 8 ชิ้น 1,599 บาท
กล่องหนังดีไซน์พิเศษ พร้อมชุดชงน้ำชา 3,599 บาท
Bangkok Marriott Hotel The Surawongse (โรงแรม แบงค็อก แมริออท เดอะ สุรวงศ์)
เอร็ดอร่อยไปกับขนมไหว้พระจันทร์สูตรต้นตำรับในปิ่นโตหนังดีไซน์เก๋ ซึ่งมีการฉลุลวดลายสุดคลาสสิค พร้อมเล่นสีแดงและทองสลับกันได้อย่างสวยงาม สามารถสัมผัสได้ถึงความหรูหราไม่ซ้ำใคร เหมาะแก่การมอบเป็นของฝากในเทศกาลไหว้พระจันทร์ปีนี้
โดยตัวขนมจะเป็นสูตรต้นตำรับสอดไส้หอมอร่อย ที่มีให้เลือกลิ้มลอง 4 ไส้ ได้แก่ ถั่วแดงและเก๋ากี้ผสมน้ำผึ้ง, ทุเรียนไข่เดี่ยว, เม็ดบัวไข่เดี่ยว และพุทราจีนไข่เดี่ยว นอกจากนี้ยังมีขนมไหว้พระจันทร์ไซส์เล็ก 6 ชิ้น บรรจุในกล่องไม้สุดคลาสสิค อร่อยพอดีคำไปกับอีก 4 ไส้ อาทิ ทุเรียน, เม็ดบัว, พุทราจีน และโหงวยิ้ง
วางจำหน่ายแล้ววันนี้ ถึง 13 กันยายน 2562 ที่ ห้องอาหารจีน Yao และ The Lobby Lounge
โรงแรม Bangkok Marriott Hotel The Surawongse ถ.สุรวงศ์ เขตบางรัก
10.30-22.30 น
กล่องไม้ชิ้นเล็ก 6 ชิ้น 588 บาท
กล่องปิ่นโตหนัง 4 ชิ้น 1,058 บาท
Crowne Plaza Bangkok Lumpini Park (โรงแรม คราวน์พลาซ่า กรุงเทพฯ ลุมพินีพาร์ค)
ร่วมสืบสานและเสริมสิริมงคลไปกับขนมไหว้พระจันทร์สูตรดั้งเดิม ซึ่งผลิตจากวัตถุดิบชั้นเลิศ ผ่านขั้นตอนการผลิตสุดพิถีพิถัน พร้อมการใส่ใจในทุกรายละเอียด ผสมผสานกับเนื้อแป้งที่ผ่านการนวดจนได้เนื้อที่เนียนนุ่ม พร้อมเนื้อสัมผัสของไส้ที่หอมเย้ายวนใจ อันประกอบไปด้วยไส้ถึง 6 รสชาติ ได้แก่ มังคุดทุเรียน, ชาเขียวราสเบอรี่, ทีรามิสุวอลนัท, ทุเรียนหมอนทองไข่เดี่ยว, งาดำ และโหงวยิ้ง
โดยตัวขนมจะบรรจุมากล่องผ้าไหมสีแดงสุดหรูจำนวน 4 ชิ้น ที่เป็นผสานวัฒนธรรมไทยกับจีนเข้าไปได้อย่างลงตัว
วางจำหน่ายแล้ววันนี้ ถึง 13 กันยายน 2562 ที่ห้องอาหาร Xin Tian Di
โรงแรม Crowne Plaza Bangkok Lumpini Park ถ.พระราม 4 เขตบางรัก
กล่องผ้าไหม 1,099 บาท
กล่อง Limited Edition 1,399 บาท
โทร 02-632-9000
ส่งต่อความสุขและความอร่อย พร้อมเสริมสิริมงคลให้ชีวิต ไปกับขนมไหว้พระจันทร์สูตรดั้งเดิมและสูตรใหม่ ที่ขนมาให้อร่อยกันมากถึง 9 รสชาติ ได้แก่ ทุเรียนหมอนทอง, ทุเรียนหมอนทองไข่เค็ม, เม็ดบัว, เม็ดบัวไข่เค็ม, ถั่วแดง, ถั่วแดงไข่เค็ม, ช็อกโกแลต, ชาเชียว และมะพร้าว
วางจำหน่ายแล้ววันนี้ ถึง 13 กันยายน 2562 ที่ร้าน Zing Bakery ชั้น G และห้องอาหาร Dynasty ชั้น 24
โรงแรม Centara Grand at CentralWorld ถ.พระรามที่ 1 เขตปทุมวัน
The Berkeley Hotel Pratunam (โรงแรม เดอะ เบอร์เคลีย์ ประตูน้ำ)
พบกับขนมไหว้พระจันทร์สูตรเด็ด ที่ผลิตจากวัตถุดิบชั้นเลิศ พร้อมการรังสรรค์อย่างพิถีพิถันจากเชฟฝีมือดีมากประสบการณ์ จนกลายขนมไหว้พระจันทร์แสนเนียมนุ่ม เพื่อต้อนรับเทศกาลแห่งความมงคลประจำปีนี้
โดยขนมไหว้พระจันทร์มีให้เลือกทั้งหมด 4 ไส้ ได้แก่ โหงวยิ้ง, ลูกบัวไข่แดง, ทุเรียนหมอนทองไข่แดง และปิดท้ายด้วยรสชาติซิกเนเจอร์ของทางโรงแรมอย่าง “กล้วยหอมทองไข่แดง” ที่ใช้กล้วยหอมทองคัดสุกพอดี เนื้อกล้วยจึงไม่นิ่มจนเกินไป เสริมทัพด้วยความหอมผสานกับความันของไข่แดง กลายเป็นความลงตัวที่ต้องลอง สามารถซื้อได้แบ่งแยกเป็นชิ้น โดยมีโปรโมชั่นซื้อ 3 แถม 1 และซื้อ 4 แถมกล่อง Limited กันไปเลย
วางจำหน่ายแล้ววันนี้ ถึง 13 กันยายน 2562 ที่ห้องอาหารจีน The Mulberry
โรงแรม The Berkeley Hotel Pratunam ประตูน้ำ ถ.ราชปรารภ เขตราชเทวี
ชิ้นละ 175 บาท
โทร 02-309-9999
The Sukosol Bangkok (โรงแรม เดอะ สุโกศล กรุงเทพฯ)
พบกับขนมไหว้พระจันทร์คุณภาพสุดพรีเมี่ยม ที่ผ่านการคัดสรรวัตถุดิบชั้นเยี่ยม ก่อนนำอบใหม่สดๆ จากเตาใหม่ทุกวัน จนได้รสชาติหวานหอมอร่อย เนื้อนุ่มละมุนลิ้น โดยมีรสชาติยอดนิยมให้เลือก 5 รส ได้แก่ ทุเรียน, ทุเรียนไข่เค็มเดี่ยว, ลูกบัวไข่เค็มเดี่ยว, ส้มแมนดาริน และคัสตาร์ดครีม
ซึ่งขนมจะถูกบรรจุในกล่องสีเหลืองอร่ามสวยหรู มีให้เลือกทั้งกล่องขนาดเล็ก 2 ชิ้น และกล่องใหญ่ 4 ชิ้น หรือถ้าหากจะแบบแยกชิ้นก็ได้เช่นกัน
วางจำหน่ายแล้ววันนี้ ถึง 30 กันยายน 2562 ที่ห้องอาหารจีน Lin-Fa
โรงแรม The Sukosol Bangkok ถ.ศรีอยุธยา พญาไท เขตราชเทวี
โทร 02-247-0123
Swissotel Bangkok Ratchada (โรงแรม สวิสโฮเทล กรุงเทพฯ รัชดา)
สัมผัสความนุ่มหอมของแป้งขนมไหว้พระจันทร์สีสดใส ที่หน้าตาโดดเด่นโดนใจชวนให้ลิ้มลอง อัดแน่นความวาไรตี้จากหลายรสชาติสุดแปลกใหม่ ที่ยกขบวนมาให้ชิมกันแบบเต็มที่ ได้แก่ ทรัฟเฟิลไข่เค็ม, สวิสโฮเท็ลซิกเนเจอร์, คัสตาร์ดไข่เค็ม, มะม่วงสไปซี่, ฮันนี่ยูซุ, ซอล์ทคาราเมลและมอคค่า, ทุเรียนไข่เค็ม ฯลฯ
โดยสามารถซื้อแบบแยกชิ้น หรือจะซื้อเป็นแพคเกจแบบกล่องสีแดงสดใส 4 ชิ้น ที่สามารถนำไปกล่องไปใช้ประโยชน์ต่อได้อีกด้วย
วางจำหน่ายแล้ววันนี้ที่ห้องอาหาร Loong Foong และ ​Deli Swiss Cafe
โรงแรม Swissotel Bangkok Ratchada ถ.รัชดาภิเษก ห้วยขวาง
ชิ้นละ 188 บาท
โทร 02-694-2222
Pierre Hermé (ปิแอร์ แอร์เม่)
แบรนด์มาการองและเบเกอรี่ชื่อดังจากประเทศฝรั่งเศส ก็ขออินเทรนด์กับเขาสักหน่อย ด้วยการออกคอลเลคชั่นขนมไหว้พระจันทร์สุดชิค ที่ได้แรงบันดาลใจมาจากเรื่องราวของวันศารทวิษุวัตหรือวันเริ่มต้นของฤดูใบไม้ร่วง รวมไปถึงการร่วมเฉลิมฉลองในเทศกาลไหว้พระจันทร์นี้อีกด้วย
ในส่วนของขนมก็ดีไซน์ออกมาได้อย่างเก๋ไก๋และแตกต่างจากที่อื่นๆ มีให้เลือก 4 รสชาติ ได้แก่ เฮเซลนัทแอนด์คริสปี้พาลีน, คาราเมล, วานิลลาอัลมอนด์ และงาดำ ซึ่งทั้งหมดถูกบรรจุลงในกล่องสี่เหลี่ยมสีชมพูสวยหรู พร้อมสกรีนลายดอกไม้สีทองด้านบน เหมาะแก่การสะสมและเก็บไว้ใช้ประโยชน์อื่นๆ ต่อได้
วางจำหน่ายแล้ววันนี้ที่ร้าน Pierre Hermé ศูนย์การค้า The EmQuartier ชั้น G
ศูนย์การค้า The EmQuartier ชั้น G ถ.สุขุมวิท พร้อมพงษ์
กล่องละ 1,780 บาท
โทร 02-003-6444
Harrods (แฮร์รอดส์)
อร่อยโดนใจไปกับขนมไหว้พระจันทร์จาก Harrods ที่เน้นขั้นตอนการผลิตอย่างประณีต ผ่านการคัดสรรวัตถุดิบคุณภาพ พร้อมการใช้แป้งสูตรเฉพาะ ทำให้เนื้อขนมบางเนียนนุ่ม แถมยังเต็มเปี่ยมไปด้วยความหวานหอมละมุน และปราศจากวัตถุกันเสีย
รังสรรค์ออกมาเป็น 6 รสชาติสุดพรีเมี่ยม ได้แก่ คัสตาร์ด-ไข่แดง, คัสตาร์ด-ไวท์ทรัฟเฟิล, แฮร์รอดส์รอยัลมิลค์ทีโรสบัดส์, แฮร์รอดส์แบล็กเคอแรนท์ อินทผลัม-พุทราจีน, ทุเรียนหมอนทอง-ไข่แดง และรสชาติใหม่อย่าง แฮร์รอดส์จอร์เจียน-เมลอน
ปิดท้ายด้วยเรื่องของแพคเกจที่มาในคอนเซปต์ของ กล่องสมบัติอันล้ำค่าสีทอง พร้อมฉลุลวดลายศิลปะจีน โดยบรรจุขนมไว้ในลิ้นชัก 2 ชั้น รวม 8 ชิ้น
วางจำหน่ายแล้ววันนี้ ถึง 15 กันยายน 2562 ที่ Harrods สาขา Siam Paragon ชั้น G, Central Embassy ชั้น 2 และ The EmQuartier ชั้น G
ศูนย์การค้า Siam Paragon ถ.พระรามที่ 1 เขตปทุมวัน
โทร 092-252-6753
พบกับขนมไหว้พระจันทร์จากร้านกาแฟสุดฮิตขวัญใจคนทั่วโลกอย่าง Starbucks ที่ปีนี้ขอจัดเต็มเรื่องของรสชาติทั้งเก่าและใหม่ ที่มีให้เลือกกันถึง 9 รส ได้แก่ กาแฟสตาร์บัคส์, ชาเขียวสตาร์บัคส์และถั่วแดง, ทุเรียนหมอนทอง, ช็อกโกแลตมิ้นท์, โหงวยิ้ง, ชากุหลาบและเบอรี่, มันม่วงและอัลมอนด์, ชาโฮจิฉะ และมอคค่า
มีให้เลือกทั้งแบบ 2 ชิ้น และ 4 ชิ้น บรรจุในกล่องสวยงาม นอกจากนี้ยังมีเซ็ทพรีเมียมกระเป๋าสีน้ำเงินและสีฟ้าที่มาพร้อมขนมไว้พระจันทร์ 4 ชิ้นอีกด้วย
วางจำหน่ายแล้ววันนี้ ถึง 16 กันยายน 2562 ที่ร้าน Starbucks ทุกสาขา
Starbucks Reserve Store ศูนย์การค้า CentralWorld ถ.ราชดำริ เขตปทุมวัน
ชิ้นละ 160 บาท
เซ็ทพรีเมียมพร้อมกระเป๋า 1,450 บาท
โทร 02-339-0996
ร้านขนมหวานสุดฮิตอย่าง After You ก็ขออินเทรนด์กับเขาด้วย โดยปีนี้ขอร่วมเฉลิมฉลองเทศกาลมงคลไปกับขนมไหว้พระจันทร์รสชาติแปลกใหม่ ที่ไม่ว่าใครเห็นเป็นต้องอยากชิม พร้อมดีไซน์สุดน่ารักบนตัวขนมที่เป็นโลโก้ของร้าน
โดย 5 รสชาติแสนละมุน ประกอบด้วย เอสเปรสโซลำไย, ทุเรียนหมอนทองไข่, ขนมตุ้บตั้บ, พุทราจีน และไส้พิเศษที่ผลิตมาเพียง 2,000 กล่อง อย่างช็อกโกแลตลาวา โดยขนมไหว้พระจันทร์ 1 กล่องจะมีทั้งหมด 8 ชิ้น
วางจำหน่ายแล้ววันนี้ ถึง 13 กันยายน 2562 ที่ร้าน After You ทุกสาขา หรือสั่งที่ได้เว็บไซต์ After You
After You สาขา Siam Paragon ชั้น G ถ.พระรามที่ 1 เขตปทุมวัน
ไส้ช็อกโกแลตลาวา กล่องละ 950 บาท
Nai Lert Park Heritage Home (นายเลิศปาร์ค เฮอริเทจ โฮม)
เฉลิมฉลองเทศกาลแห่งความมงคลด้วยขนมไหว้พระจันทร์สูตรต้นตำรับปาร์คนายเลิศ รังสรรค์ด้วยวัตถุดิบคุณภาพชั้นเยี่ยม พร้อมดูแลทุกขั้นตอนการผลิตอย่างพิถีพิถัน ออกมาเป็นขนมไหว้พระจันทร์รสชาตินุ่มละมุนโดนใจ 4 รสชาติ ได้แก่ พุทรา, ทุเรียน, เม็ดบัว และถั่วแดง
โดยขนมทุกชิ้นจะมีตราสัญลักษณ์ของนายเลิศอยู่ด้านบน ซึ่งสื่อถึงความเป็นมงคล พร้อมบรรจุในกล่องสวยหรูประดับลายก้อนเมฆ ที่มีหมายถึงความก้าวหน้า และตัวอักษรจีนที่หมายถึงความโชคดี
วางจำหน่ายแล้ววันนี้ ถึง 13 กันยายน 2562 ที่ร้าน Ma Maison และ ร้าน Lady L Garden Bistro
Nai Lert Park Heritage Home ถ.วิทยุ เขตปทุมวัน
ชิ้นละ 88 บาท
กล่อง 4 ชิ้น 688 บาท
Vanilla (วานิลลา)
อีกหนึ่งแบรนด์ที่นิยมออกขนมไหว้พระจันทร์มาให้เราได้ทานกันทุกปี โดยปีนี้ Vanilla มีขนมไหว้พระจันทร์มาให้ 2 แบบ คือ สูตรต้นตำรับไส้ทุเรียนไข่เค็มและเม็ดบัว บรรจุในกระป๋องเหล็กทรงกลมรูปสัตว์สุดน่ารัก 4 แบบ (แมว,​กระต่าย, หนู, แรคคูน) ซึ่งสามารถแยกซื้อแบบเป็นกระป๋องเดี่ยวๆ หรือซื้อรวมเป็นแพคเกจแบบ 4 กระป๋องก็ได้
ส่วนขนมไหว้พระจันทร์อีกหนึ่งแบบนั้นถือว่าครีเอทสุดๆ กับขนมไหว้พระจันทร์แบบบางไส้ทุเรียนหมอนทอง ที่ขอเพิ่มความสะดวกในการทาน แต่ยังคงรสชาติแบบต้นตำรับไว้ได้อย่างดี มีจำหน่ายทั้งแบบซอง บรรจุ 2 ชิ้น และแบบกล่องเซ็ทกระดาษบรรจุ 4 ซอง
วางจำหน่ายแล้ววันนี้ ถึง 15 กันยายน 2562 ที่ร้าน Vanilla สาขา Siam Paragon ชั้น G และ The EmQuartier ชั้น 2
Vanilla Brasserie ศูนย์การค้า Siam Paragon ชั้น G ถ.พระรามที่ 1 เขตปทุมวัน
สูตรต้นตำรับ ชิ้นละ 165 บาท เซ็ตละ 780 บาท
สูตรบาง ซองละ 150 บาท เซ็ตละ 680 บาท
โทร 02-610-9383
ปิดท้ายลายแทงกันด้วยแบรนด์ยอดฮิตตลอดกาลอย่าง S&P ที่ปีนี้ก็มีลูกเล่นใหม่ๆ มาดึงดูดสาวกขนมไหว้พระจันทร์เช่นกัน ด้วยการออก 4 รสชาติใหม่สุดละมุนมาให้ได้ลองชิมกัน อาทิ ส้มช็อกโกตลาวา, เบอรี่ผสมอาซาอิเบอรี่, อินทผาลัมธัญพืช และพุทราชามะลิ ส่วนรสชาติต้นตำรับก็ยังมีพร้อมให้บริการเหมือนเดิม เช่น หมอนทอง, แปดเซียน, โหงวยิ้ง, มัทฉะเรดบีน, มันม่วง, ชากุหลายสตอเบอรี่ ฯลฯ
โดยสามารถซื้อแยกเป็นชิ้นเดี่ยวๆ หรือจะซื้อเป็นกล่องแบบ Box Set ก็มีให้เลือกเช่นกัน แต่ไฮไลท์สุดๆ คือ Box Set Limited Edition ของปีนี้ ที่มาในรูปแบบของโคมไฟใต้แสงจันทร์ ผลิตจากวัสดุที่เป็นมิตรต่อสิ่งแวดล้อม ดีไซน์สวยงาม สามารถนำกลับมาใช้ซ้ำได้อีก
วางจำหน่ายแล้ววันนี้ ถึง 13 กันยายน 2562 ที่ร้าน S&P สาขาที่ร่วมรายการ
ทุกวัน : 07.00-21.00 น.
ชิ้นละ 98-128 บาท
โทร 1344